TSELA E KE NENG KE TSHELA KA YONE PELE: Ke tsholetswe kwa Nukulaelae e leng setlhaketlhake se sentle sa Pacific se gone jaanong e leng karolo ya Tuvalu. Batho ba ba neng ba nna mo ditlhaketlhakeng tseo ba ne ba tlhotlhelediwa ke baruti ba ba neng ba ithutetse boruti kwa kholetšheng ya kwa Samoa. Batho bano ba ne ba tshwanetse go fepa baruti le ba malapa a bone letsatsi le letsatsi, go ba naya mafelo a bonno le e leng go ba naya sengwe le sengwe se se molemo go gaisa. Tota le fa banni ba setlhaketlhake seno ba se na dijo tse di lekaneng go fepa ba malapa a bone, ba ne ba tshwanetse go fepa baruti. Go nwa bojalwa bobe go kgoreletsa motho yo o bo noleng go dira ditshwetso tse di siameng mme ‘ga a kgone go akanya sentle.’ (Diane 23:33) Allen, yo o umakilweng mo setlhogong se se fetileng, yo o neng a nwa bojalwa ka tsela e e feteletseng, a re: “Go nna lekgoba la bojalwa ga se bolwetse jwa mmele fela; ke bolwetse jo bo amang tsela e motho a akanyang ka yone le e a dirang dilo ka yone. Ga o akanye kafa o utlwisang batho ba bangwe botlhoko ka gone.”